stanford-oval/wikipedia huggingface dataset:
AEG
היסטוריה > שיתוף פעולה עם הנאצים

ב-20 בפברואר 1933 התקיימה פגישה סודית של תעשיינים עם אדולף היטלר והרמן גרינג במטרה לרתום אותם למימון קמפיין הבחירות של המפלגה. חברת AEG תרמה 60,000 רייכסמרק. החברה תכננה להקים בנייני משרדים ב"שדרות הפאר" שהיו צפויות לקום בבירת העולם גרמאניה, תוכנית אותה קידמו הנאצים.
בעת מלחמת העולם השנייה העסיק מפעל AEG בריגה פועלות כפייה והפעיל מפעל במחנה עבודה מס' 36, מחנה-משנה של אושוויץ III בו הועסקו אסירים שהובלו למותם בצעדת המוות. החברה ייצרה גם ציוד חשמלי עבור מחנה ההשמדה אושוויץ, בפרט לקרמטוריום.
ב-1941 רכשה AEG את חלקה של חברת Siemens & Halske בחברת טלפונקן.
אחרי המלחמה

בעוד מפעלי AEG שנמצאו במזרח גרמניה הולאמו על ידי השלטונות, נטלה חברת AEG במערב גרמניה חלק ב"נס הכלכלי". החברה בנתה עוד ועוד מפעלים שייצרו מוצרים שנדרשו לשם שיקום המדינה והעסיקו עובדים רבים. ב-1962 העסיקה החברה 127,000 עובדים ומכרה מוצרים בסך 3.1 מיליון דויטשמרק בשנה. ב-1966 חנכה החברה את המתחם התעשייתי הגדול ביותר באירופה, רוברט קנדי היה נוכח בפתיחה. החברה הפכה לחלוצה אירופית בייצור מוצרי צריכה כמכונות כביסה אוטומטיות, מייבשי כביסה ומקפיאים.
ב-1 בינואר 1967 התאחדה AEG בפרנקפורט עם טלפונקן ונוצרה חברת AEG-Telefunken.
ב-1970 העסיקה AEG-Telefunken במפעליה 178,000 עובדים והייתה לחברת מוצרי החשמל ה-12 בגדלה בעולם. אולם במקביל נקלעה החברה לקשיים עקב כישלונה להיכנס לתחום תחנות הכוח הגרעיניות ועקב כישלון פרויקט אוטומציה של שינוע מטענים בנמל התעופה הבינלאומי של פרנקפורט. החברה ויתרה על חטיבת מוצרי הבידור ועל חטיבת המחשבים (שייצרה מחשבים מרכזיים יחד עם ניקסדורף מחשבים), שנמכרה לסימנס.
ב-1985, כאשר החברה ניצבה על סף הליך פירוק, היא נרכשה על ידי דיימלר בנץ.
ב-1990 השתלבה חטיבת התחבורה של AEG עם וסטינגהאוס ליצירת AEG Westinghouse Transportation Systems GmbH.
ב-1994 נמכרה חטיבת האוטומציה לשניידר אלקטריק.
ב-1995 נמכרה חטיבת הרכבות AEG Schienenfahrzeuge GmbH לבומברדיה.
ב-1996 נמחקה החברה ממסחר בבורסה אולם היא פעילה ומייצרת את רוב מוצריה. למרות שחלק מקווי הייצור נמכרו לחברות אחרות, המותג AEG ממשיך ללוות את מוצרי החברה ברבות ממדינות העולם, כולל בישראל.
הערות שוליים

↑  מחנות נשכחים
↑  האנציקלופדיה של אושוויץ
| --- | --- |
בקרת זהויות :  NLI: 987007257780505171  BnF: cb12398547s (data)  GND: 5027752-2  ISNI: 0000 0001 1958 6812  LCCN: n84019557  NKC: osa2014830613  NLG: 234692  VIAF: 130763410   WorldCat (עם VIAF): 130763410
D23

| --- | --- |
סמל המועדון
 תחום:  בידור
 מדינה:  ארצות הברית 
 מטה הארגון:  חברת וולט דיסני, ברבנק, קליפורניה, ארצות הברית
 בעלות:  חברת וולט דיסני
 מייסדים:  בוב אייגר
 תקופת הפעילות:  10 במרץ 2009 – הווה (15 שנים)
 d23.com
 
D23: מועדון המעריצים הרשמי של דיסני (באנגלית: D23: The Official Disney Fan Club) הוא מועדון המעריצים הרשמי של חברת וולט דיסני. המועדון, שנוסד בשנת 2009, ידוע בעיקר בזכות הכנסים הדו-שנתיים שלו, D23 Expo. מקור השם D23 מתייחס ל-D עבור Disney ו-23 עבור שנת 1923, השנה בה וולט דיסני הקים את החברה.
דרגת חברות במועדון כוללת שתי רמות, חינמית ומוזהבת. החברות במועדון כוללת את דיסני-עשרים-ושלוש (מגזין רבעוני), מתנות שנתיות, אירועים, מרצ'נדייז בלעדי לחברי המועדון, והנחות וגישה מוקדמת לרכישת כרטיסים לכנס המעריצים D23 Expo.
היסטוריה

מנכ"ל דיסני, בוב אייגר חשף לראשונה את D23 ב-10 במרץ 2009, במהלך האספה השנתית של החברה; ל-D23 היה דוכן בקומיק-קון, סן דייגו 2009. D23 Expo הראשון התקיים בתאריכים 10–13 בספטמבר 2009. במרץ 2010, D23 הודיעו כי הכנס יהיה דו-שנתי במקום שנתי. בפברואר 2013 הודיעה חברת וולט דיסני יפן כי Expo D23 הראשון ביפן יתקיים בתאריכים 12–14 באוקטובר 2013.
סטיבן קלארק התפטר מתפקיד יו"ר D23 בסוף ספטמבר 2013. בינואר 2014, אדם סנדרסון נכנס לתפקיד סגן נשיא בכיר לתקשורת תאגידית בפיקוח ארכיון דיסני.
באוקטובר 2018, קו הספנות דיסני החל להציג את דיסני בים עם D23, תוכנית חדשות-בידור באורך 30 דקות המכסה את חברות הבת הרבות של דיסני. התוכנית שודרה לראשונה בדיסני וונדר.
ראו גם

פארקים ואתרי נופש של חברת וולט דיסני
חברת וולט דיסני
קו הספנות דיסני
הערות שוליים

↑  ?What does D23 stand for, באתר הרשמי של D23
↑  Changes coming, באתר Orlando Sentinel
↑  Disney launches fan membership program, הדף המקורי נמחק
↑  Disney D23 History, באתר Disney Wiki
↑  D23 Expo, באתר Disney Wiki
↑  D23 Premieres Japan Event This Fall, באתר Disney Wiki
↑  TCM Plans 75th Anniversary Screening of ‘Snow White’, באתר DMNews
↑  Disney Cruise Line debuts new live news show, ‘Disney at Sea with D23’, באתר Attractions Magazine
ערך זה הוא קצרמרבנושא תרבות ובנושא ארגונים. אתם מוזמנים לתרום לוויקיפדיה ו.
Ashanti

Ashanti (בעברית: אשנטי) הוא אלבום הבכורה של הזמרת אשנטי אשר יצא ב-2 באפריל 2002 על ידי דאף ג'אם ו-Murder Inc. האלבום הוקלט בניו יורק סיטי ולוס אנג'לס במהלך 2001 ו-2002, בתקופה בה אשנטי שימשה ככותבת שירים של זמרים אחרים.
האלבום מכיל ברובו מוזיקת R&B והיפ-הופ-נשמה ומכיל שיתופי פעולה עם המפיק והדי ג'יי אירוו גוטי, עם הראפר ג'ה רול ועם הראפר הנוטוריוס בי. איי. ג'י. אשר באותה תקופה כבר לא היה בחיים אך הקלטות שלו מלפניי מותו שימשו את האלבום. על האלבום היא עבדה גם עם המפיקים אירוו גוטי, 7 Aurelius, צ'ינק סנטנה, ג'ארד ת'ומאס ורגי וורייט.
במצעדים

האלבום הגיע למקום הראשון בארצות הברית ולמצעד אלבומי ה-R&B וההיפ-הופ האמריקאי כאשר מכר באותו שבוע 503 אלף עותקים כאשר זה גם היה השבוע הראשון ליציאתו ובכך הזמרת שברה שיא שהפכה לאמן הנשי שמכר הכי הרבה עותקים מאלבום בשבוע הראשון ליציאת האלבום. נכון לדצמבר אותה שנה מכירות האלבום עומדות על 3 מיליון עותקים בארצות הברית.
בנוסף האלבום גם זכה בפרס גראמי בקטגוריית "אלבום ה-R&B העכשווי הטוב ביותר" ואף היה מועמד בקטגוריית "אלבום ה-R&B הנשי עם הביצועים הטובים ביותר" ואף גם זיכה את הזמרת במועמדות ל"אמן החדש הטוב ביותר". האלבום זכה להצלחה ענקית גם באשר העולם כאשר מכר בסך הכל בכל העולם 10 מיליון עותקים. מגזין בילבורד אף דירג את האלבום במקום ה-101 ברשימת האלבומים המצליחים ביותר של אותו עשור וכאלבום המצליח ביותר במדינה בשנת 2002.
סינגלים

מתוך האלבום יצאו 3 סינגלים: "Foolish", אשר נחשב לשיר המצליח והמזוהה ביותר עם הזמרת, השיר זכה להצלחה רבה בעולם כאשר הגיע למקום הראשון בארצות הברית, למקום ה-16 באירופה, למקום ה-4 בבריטניה ולמקום ה-6 באוסטרליה ובשנת 2018 בילבורד הכתירו אותו כשיר ה-138 המצליח ביותר בתולדות ארצות הברית ולשיר השני המצליח ביותר לשנת 2002. הסינגל השני היה "Happy" אשר הגיע למקום ה-8 בארצות הברית ולמקום ה-13 בבריטניה. הסינגל השלישי מהאלבום היה השיר "Baby" אשר הגיע למקום ה-15 בארצות הברית. על מנת לקדם את האלבום הופיעה הזמרת בטקסי פרסים ותוכניות טלוויזיה ובנוסף גם שיממה כזמרת חימום של מריה קארי בסיבוב ההופעות שלה Charmbracelet World Tour.
הצלחה מסחרית

עם יציאתו האלבום נחת במקום הראשון בארצות הברית ולמקום הראשון במצעד אלבומי ה-R&B והיפ-הופ האמריקאי. הוא מכר באותו השבוע 503 אלף עותקים ובכך שבר שיא של האלבום הנשי שמכר הכי הרבה עותקים בשבוע הראשון ליציאתו. בסוף השנה האלבום קיבל 3 מעמדות פלטינה בארצות הברית על מכירות של 3 מיליון עותקים ובאוקטובר 2008 הוכרז כי מכר 600 אלף עותקים נוספים מאז. האלבום שהה 55 שבועות במצעד האמריקאי. בקנדה האלבום הגיע בשיאו למקום ה-15 במדינה והגיע למעמד של פלטינה כפולה. עד מרץ 2005 האלבום מכר 6 מיליון עותקים בעולם ונכון לסוף 2018 מכירותיו עומדות על כ-10 מיליון עותקים בעולם.
רשימת רצועות

| מס' | שם | משך |
| --- | --- | --- |
| 1. | Intro  | 1:25 |
| 2. | Foolish  | 3:47 |
| 3. | Happy  | 4:22 |
| 4. | Leaving (Always On Time, Pt. 2)  | 3:55 |
| 5. | Narrative Call (Skit)  | 0:36 |
| 6. | Call  | 5:05 |
| 7. | Scared (בהשתתפות אירוו גוטי)   | 4:43 |
| 8. | Rescue  | 7:25 |
| 9. | Baby  | 4:25 |
| 10. | Voodoo  | 4:42 |
| 11. | Movies  | 4:09 |
| 12. | Fight (Over Skit)  | 1:18 |
| 13. | Over  | 5:34 |
| 14. | Unfoolish  | 3:14 |
| 15. | Shi Shi (Skit)  | 0:14 |
| 16. | Dreams  | 4:15 |
| 17. | Thank You  | 1:47 |
| משך כולל: | משך כולל: | 60:56 |
מיקומי שיא

|   ‏‏‏  מצעדים ודירוגים (2002)> מדינה |   ‏‏‏  מצעדים ודירוגים (2002)> מצעד |   ‏‏‏  מצעדים ודירוגים (2002)> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 36 |
|  אוסטרליה | מצעד האלבומים האוסטרלי | 10 |
|  אוסטרליה | מצעד האלבומים האורבניים | 2 |
|  אירופה | מצעד האלבומים האירופאי | 7 |
|  ארצות הברית | בילבורד 200 | 1 |
|  ארצות הברית | מצעד אלבומי ה-R&B | 1 |
|  גרמניה | GfK – טופ 100 | 10 |
|  הולנד | מצעד 100 האלבומים ההולנדיים | 12 |
|  הממלכה המאוחדת | מצעד האלבומים הבריטי | 3 |
|  הממלכה המאוחדת | מצעד אלבומי ה-R&B | 1 |
|  ולוניה | אולטראטופ 40 | 29 |
|  ניו זילנד | המצעד הניו זילנדי הרשמי | 15 |
|  פלנדריה | אולטראטופ 50 | 24 |
|  צרפת | SNEP | 29 |
|  קנדה | מצעד האלבומים הקנדי | 5 |
|  שווייץ | המצעד השווייצרי | 15 |
|   ‏‏‏  מצעדי סוף שנה (2002)> מדינה |   ‏‏‏  מצעדי סוף שנה (2002)> מצעד |   ‏‏‏  מצעדי סוף שנה (2002)> מיקום שיא |
| --- | --- | --- |
|  אוסטרליה | מצעד האלבומים האוסטרלי | 94 |
|  אוסטרליה | מצעד האלבומים האורבניים | 9 |
|  אירופה | מצעד האלבומים האירופאי | 60 |
|  ארצות הברית | בילבורד 200 | 12 |
|  ארצות הברית | מצעד אלבומי ה-R&B | 4 |
|  גרמניה | GfK – טופ 100 | 74 |
|  הממלכה המאוחדת | מצעד האלבומים הבריטי | 38 |
|  פלנדריה | אולטראטופ 50 | 90 |
|  שווייץ | המצעד השווייצרי | 61 |
|   ‏‏‏  מצעדי סוף שנה (2003)> מדינה |   ‏‏‏  מצעדי סוף שנה (2003)> מצעד |   ‏‏‏  מצעדי סוף שנה (2003)> מיקום שיא |
| --- | --- | --- |
|  ארצות הברית | בילבורד 200 | 160 |
הערות שוליים

↑  Ashanti - Ashanti, Discogs (באנגלית)
| 0 | 1 | 2 |
| --- | --- | --- |
| הקודם: – | פרס הגראמי לאלבום ה-R&B העכשווי הטוב ביותר   2003: אשנטי – Ashanti  | הבא: 2004: ביונסה – Dangerously in Love |
| --- | --- |
בקרת זהויות :  MusicBrainz release group: db1b3de6-3e84-3260-9755-5525cab6d826
AEW Bash at the Beach

| Bash at the Beach>  הלוגו הרשמי של האירוע.מידע |
| --- | --- | --- |
ארגון: All Elite Wrestling
תאריך: 15 בינואר 2020
עיר: קורל גייבלס, פלורידה
אולם: ווטסקו סנטר
מספר צופים: 3,900
סיסמה פרסומית: War Is Here
סדרת פרקי ספיישל של AEW Dynamite
| Anniversary Edition | Bash at the Beach | Fyter Fest |
Bash at the Beach היה פרק ספיישל היאבקות מקצועית של ארגון ההיאבקות All Elite Wrestling‏ (AEW). האירוע נערך ב-15 בינואר 2020 באולם הווטסקו סנטר בקורל גייבלס, פלורידה ושודר ברשת הטלוויזיה TNT כספיישל של תוכנית הטלוויזיה השבועית של הארגון, Dynamite.
חמישה קרבות התנהלו באירוע. בקרב המרכזי, פאק ניצח את דארבי אלין. עוד ברשימת הקרבות, ג'ון מוקסלי ניצח את סמי גווארה, ו-The Elite (אדם פייג' וקני אומגה) ניצחו את היאנג באקס (מאט ג'קסון וניק ג'קסון), The Inner Circle (סנטנה ואורטיז) ובסט פרנדס (צ'אק טיילור וטרנט) בקרב זוגות מרובע.
הפקה

| --- | --- |

תפקיד:: שם:
צוות השידור: ג'ים רוס
צוות השידור: טוני שיבאני
צוות השידור: אקסקליבר
כרוז: ג'סטין רוברטס
שופטים: אובריי אדוארדס
שופטים: ברייס רמסבורג
שופטים: פול טרנר
שופטים: ריק קנוקס
מראיינת: ג'ן דקר
הפקה > רקע

בין השנים 1994 ל-2000, ארגון ההיאבקות World Championship Wrestling‏ (WCW) הפיק סדרת אירועי שלם וצפה שנתיים בשם Bash at the Beach. ארגון ההיאבקות ה-World Wrestling Federation‏ (ה-WWF, כיום ה-WWE) קנה את WCW בשנת 2001 ורכש את הקניין רוחני שלו כולל הסמל המסחרי של Bash at the Beach. בשנים 2004 ו-2005, ארגון ה-WWE איפשר לסמל מסחרי זה לפוג תוקף. ב-18 במרץ 2019, קודי רודס רשם מספר סמלים מסחריים עבור ארגון ההיאבקות שלו All Elite Wrestling, כשאחד מהם היה Bash at the Beach, בטענה שזה פרי יצירתו של אביו, דאסטי רודס. ב-18 בנובמבר 2019, הארגון הודיע על קיום ספיישל תחת הכותרת "Bash at the Beach" כחלק מתוכנית הטלוויזיה השבועית שלו, Dynamite. באוגוסט 2020 הסמל המסחרי של קודי נדחה רשמית.
הפקה > עלילות

האירוע כלל קרבות שנבעו מעלילות מתוסרטות במהלך התקופה שעד לקיום האירוע. העלילות הופקו דרך סדרת היוטיוב, Being The Elite אשר משודרת בערוץ הרשמי של היאנג באקס ובתוכניות השבועיות Dynamite ו-Dark.
תוצאות

| מס' | תוצאות | התניות | זמן |
| --- | --- | --- | --- |
| 1 | The Elite (אדם פייג' וקני אומגה) ניצחו את היאנג באקס (מאט ג'קסון וניק ג'קסון), The Inner Circle (סנטנה ואורטיז) ובסט פרנדס (צ'אק טיילור וטרנט) (עם אורנג' קאסידי) | קרב זוגות מרובע הצמד המנצח קיבל הזדמנות להתמודד מול SoCal Uncensored על אליפות הזוגות של AEW | 17:06 |
| 2 | היקארו שידה וקריס סטטלנדר ניצחו את The Nightmare Collective (ברנדי רודס ומל) (עם לות'ר) | קרב זוגות | 12:15 |
| 3 | ג'ון מוקסלי ניצח את סמי גווארה בהכנעה | קרב יחידים | 10:02 |
| 4 | MJF, הבוצ'ר והבלייד (עם הבאני ווורדלו) ניצחו את דיאמונד דאלאס פייג', דאסטין רודס ו-QT מרשל | קרב שלושה נגד שלושה | 10:10 |
| 5 | פאק ניצח את דארבי אלין | קרב יחידים | 11:42 |
(א) - מתייחס למתאבק/מתאבקים שהגיעו לקרב כאלוף/אלופים
תוצאות > טורניר על המועמדות לאליפות העולם של AEW

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
|   | חצי גמר Dynamite‏ (15 בינואר) | חצי גמר Dynamite‏ (15 בינואר) |  |  | גמר Dynamite‏ (22 בינואר)  (הוקלט ב-21 בינואר) | גמר Dynamite‏ (22 בינואר)  (הוקלט ב-21 בינואר) |


|  |  פאק | הצמדה |   |  |  |  |
|  |  דארבי אלין | 11:42 |   |  |  |  |
|  |  |  |   |  |  |  |
|  |  |  |   |  |  |  |
|  |  |  |   |  |  פאק | הצמדה |
|  |  |  |   |   |  ג'ון מוקסלי | 17:20 |
|  |  |  |   |   |  |  |
|  |  |  |   |   |  |  |
|  |  סמי גווארה | הכנעה |   |   |  |  |
|  |  ג'ון מוקסלי | 10:02 |   |   |  |  |
הערות שוליים

↑  קודי רודס רשם מספר סמלים מסחריים כמו "Bash At The Beach",‏ "Battlebowl" ו-"Bunkhouse Stampede"
↑  סגן הנשיא של AEW יוצר ציפייה על חזרתו של האירוע "Bash at the Beach" לאחר רישום סמלים מסחריים
↑  הארגון AEW יקיים את "Bash at the Beach" בחודש ינואר
↑  בקשתו של רודס לבחינה מחדש של הסמל המסחרי "Bash at the Beach" נדחתה
Master of Orion III

| --- | --- |

גרסת המקינטוש
 כללי
 תאריך הוצאה:  25 בפברואר 2003
 סוגה:  משחק אסטרטגיה מבוסס תורות
 פיתוח:  Quicksilver Software
 הוצאה לאור:  Infogrames 
 ארץ מקור:  ארצות הברית 
 שפות:  אנגלית 
 הפצה:  Infogrames
 סדרה:  Master of Orion 
 דרישות תוכנה
 מצבי משחק:  שחקן יחיד, משחק רשת
 פלטפורמות:  חלונות, Mac OS X
 המשחק הקודם:  Master of Orion II 
 moo3.quicksilver.com
 
Master of Orion III (בקיצור MOO3) הוא משחק המחשב השלישי בסדרת משחקי Master of Orion. המשחק פותח על ידי  Quicksilver Software והופץ על ידי Infogrames ב-25 בפברואר 2003.
תהליך יצירת המשחק היה פתוח במידה ניכרת והמעריצים הצביעו עבור תכונות המשחק והציעו הצעות לעיצובו.
משחקיות

Master of Orion III הוא משחק אסטרטגיה בתורים שבו המטרה היא לשלוט בגלקסיה. במהלך כל תור השחקן מבצע את כל ההחלטות שיבוצעו במהלך אותו תור מחקירה ו קולוניזציה, דיפלומטיה, מסחר, הצבעות בסנאט, חקר טכנולוגיות, ריגול, עיצוב הצי החללי, בניה ופריסת כוחות עבור קרבות.
תנאי ניצחון

המטרה במשחק היא לשלוט בגלקסיה בדרך אחת או בכמה דרכים קבועות. תנאי הניצחון, שנקבעים בתחילת המשחק, יכול לשלוט בגלקסיה, להנהיג את הסנאט ו/או לגלות את אנטאראן X (באנגלית:"Antaran X’s"). הדרך הקלה ביותר לנצח היא להנהיג את הסנאט איפה שההצבעות התקופתיות למנהיגות מבוססת על כוחו של כל חבר שמצביע. כשהמשחק מתחיל רמת הכוח של האוריונים החדשים (באנגלית:"New Orions") גבוהה פי מאה מכל הגזעים האחרים והם שולטים בכל ההצבעות בסנאט.  דרך התיישבות פשוטה על כמה שיותר עולמות בשלבים המוקדמים של המשחק ואז לפתח אותם ולהגן עליהם קל לשחקן להשיג כוח להצבעות בסנאט העולה על כל הגזעים האחרים יחד. בשלב זה פשוט צריך להצביע לגזע שלכם למנהיגות בסנאט יביא לניצחון. שיטת הניצחון עם קושי היא למצוא את חמשת אנטאראן X דרך חקירה ושליחה של צי חוקים מיוחד. הדרך הקשה ביותר לנצח היא שליטה בגלקסיה בדרך זו צריך להכניע את כל הגזעים האחרים בגלקסיה כולל את האוריונים החדשים. זה דורש כיבוש כל העולמות הנשלטים בידי הגזעים האחרים מה שיכול לקחת אלפי תורים כדי למלא את הגלקסיה הגדולה והצפופה.
אכלוס וחקירה

האכלוס הוא של כוכבים בודדים הממוקמים במספר רב של מערכות שמש שנוצרות באופן אקראי בתחילת כל משחק. לכל מערכת כוכבים יהיו מאחד עד שמונה כוכבים וכל כוכב מדורג לפי איכות המגורים בו המתאימים לדרישות הפיזיות של הגזע שלכם. כוכבי 1 אדום וכוכבי 2 אדום הם כוכבים שהכי פחות ראויים למגורים לגזע שלכם,  1 ו-2 צהוב ו-1 ו-2 ירוק הם יותר ויותר סביבות ידידותיות לגזע שלכם עד "נקודה נעימה", כוכב כזה מתאים מצוין עבור הגזע שלכם. הגורמים שיכולים להשפיע על הדירוג של הכוכב הם הטמפרטורה, רמת הרעילות, לחץ אוויר ורמת כוח הכבידה. לכל אחד מהגזעים השונים במשחק יש סוגי כוכבים מועדפים, מגזעים ארציים המעדיפים עולמות שהם וריאציות של כדור הארץ/מאדים עד גזעים אתריאנים המעדיפים עולמות ענקי גז כמו צדק. ניתן ליישב כל עולם מכל סוג, אבל, כשאמצעים טכנולוגים יאפשרו להתאים עולמות לדרישות הגזע שלכם עם רוב הכוכבים העוינים דורשים שכמות המתיישבים הראשוניים תהיה גדולה כדי להשיג שליטה ולהגדיל את ההפחתה בקצב הגדילה של האוכלוסייה. כוכבים מתגלים על ידי חקירה ומסחר. על ידי שליחת ספינות חלל כשיש לה מידע בסיסי על המערכת והערכה עם הכוכב רואי ליישוב מתגלה. תוספות כמו ציוויליזציות עשירות ללא יכולות טיסה לחלל, מנהיגים רגילים, משאבים נדירים ודברים אחרים יוצאי דופן וייחודיים יכולים להיות כבונוס או כעונש על כל עולם. מידע על מערכות כוכבים יכול להתקבל דרך מסחר עם הגזעים האחרים הנובע כהחלפת מידע.
דיפלומטיה

בחוקי הסנאט של האוריונים, הצבעות על בריתות והחלטות מתבצעות בו ובאופן מחזורי נבחר הנשיא. כל הדיפלומטיה עם הגזעים האחרים מתבצע בעזרת שגריר של כל גזע. הכרזות מלחמה, בריתות, יחסי מסחר, מסחר בטכנולוגיות וסחיטות ישירות מתבצעים בסנאט. הצבעות תקופתיות מוצעות על מגוון רחב של חוקים שיחייבו את כל הגזעים בגלקסיה (למרות שאפשר להתנגד להם תמורת קנס קל ביחסים בין הגזעים). אלה יכולים להיות חוקי מלחמה, חוקי עבודה, תשלומי מס ותקנות אחרות.
התפתחות טכנולוגית

המפתח להצלחה מעל כל הגזעים האחרים הוא דרך התפתחות טכנולוגית ניתן להתקדם בשישה תחומי מחקר. ששת תחומי המחקר הם מדעי הביולוגיה, כלכלה, מתמטיקה, מדעי הפיזיולוגיה ומדעי החברה. פיתוח בתחומים האלו יגרום לשיפורים בטכנולוגיה היכולים להרוויח בכל ההיבטים של המשחק הכול מהיכולת לשנות כוכבים כדי שיתאימו לגזע שלכם, צי ספינות חלל גדול וחזר יותר, חילי קרקע מצוידים טוב יותר, כלי פיתוח כלכלים חזקים יותר ומרגלים מוכשרים יותר.
ריגול

הריגול מחולק לריגול ולריגול נגדי דרך גיוס מרגלים. נתן לגייס מרגלים עם מומחיות חברתיות, פוליטיות, דיפלומטיות, מדעיות, כלכליות או צבאיות. מרגלים שגויסו אך לא נשלחו למשימה יעזרו בפעולות ריגול נגדי לפי המומחיות שלהם. מרגלים המוכנסים לשטח של גזע אחר ינסו לבצע בו פעולות עוינות לפי תחום ההתמחות שלהם. לדוגמה, מרגל חברתי המוחדר לתוך שטח של גזע אחר ינסה לעורר אי-שקט חברתי שישבש את התפוקה על כוכב אחד או יותר, אבל מרגל צבאי המוחזק בבסיס ינסה לזהות ולסכל מרגלי אויב שינסו לפגוע בתשתית הצבאית או לפגוע בצי ספינות החלל שלכם. מרגלים שנשלחו לשטח של גזע אחר יכולים להיות יעילים מאוד בהאטת ההתקדמות שלהם ובשיבוש התוכניות שלהם, כשמרגלי אויב יכולים לזרוע חורבן בציוויליזציה שלך. צריך לשמור על איזון כדי לוודא שכל שטח מוגן וגם להתמקד בהחדרת מרגלים לתוך השטחים החזקים ביותר של היריב.
כיבוש

קרב נוצר כאשר צי ספינות חלל של שני גזעים או יותר יושבים באותה מערכת כוכבים. הקרב מתקדם בשני שלבים: קרב בחלל וקרב על הקרקע. קרב בחלל מתבצע בחלל הפתוח או ליד אחד הכוכבים בכוכבי מערכות הכוכבים, מה שנקבע על ידי התוקף או על ידי המגן בתחילת הקרב. אם מטרת התוקף היא לכבוש כוכב ממערכת כוכבים מסוימת אז הקרב יהיה ליד אותו כוכב כשההגנות של אותו כוכב גם משתתפות בקרב. אם מטרת התוקף היא השמדת צי ספינות חלל בלבד או תפיסת מערכת כוכבים אז הקרב יתרחש בחלל הפתוח בין ציי ספינות החלל בלבד. השחקן יכול לשלוט ידנית על הצי, מה שיכול להיות קשה בגלל מערכת מסורבלת ולא פחות ממערכת שליטה אינטואיטיבית, או שהבינה המלאכותית יכולה לקחת שליטה על הצי, מה שיכול לגרום להפסד עקב אי יעילות שלה – למרות שגם הבינה המלאכותית של היריב גם באותה מידה לא יעילה. השחקן אפילו לא חייב לצפות בקרב, אבל יכול לתת למשחק להחליט את התוצאה ולהציג את המנצח ואת מספר הספינות שנשאר. אם התוקף מנצח בקרב שמטרתו היא להשתלט על כוכב מאוכלס והביא יחד עם הצי חיילי קרקע אז יבוא השלב השני של הקרב. קרב קרקעי כולל עימות של כוחות הקרקע של התוקף נגד כל אחד מכוחות הקרקע של היריב שקודם לכן הוקצבו לכוכב כמו כן גם נגד חלק מאוכלוסיית הכוכב. קרב קרקעי יכול להימשך מספר רב של תורים במשחק והוא מופסק כאשר הכוח התוקף מובס או הגנות הכוכב מובסות. כמו בקרב בחלל השחקן יכול לשלוט בהתקפה על ידי יצירת תוכנית תקיפה או לתת לבינה המלאכותית לקחת פיקוד, ניתן לצפות בקרב או לצפות רק בתוצאות בסוף הקרב. ניצחון אומר השתלטות על הכוכב, על האוכלוסייה ששרדה ועל השיפורים ששרדו.
פיתוח וביקורות > ביקורת על Master of Orion III

למרות שמאוד ציפו למשחק ושובח בידי כמה מפיצי משחקים, MOO3 היה משחק בינוני ולא רב מכר כמו קודמיו. זה באופן כללי קשור לממשק משתמש המסורבל, לבינה המלאכותית העלובה של קרבות החלל, מספר באגים שגרמו למשחק לקרוס מעולם לא תוקנו (מלבד שני טלאים שטיפלו בכמה מהבאגים הנוראיים ביותר, Infogrames לא סיפקו שום תמיכה לרגל שחרור המשחק), דיכוי של המון תכונות פופולריות מהמשחקים הקודמים (כמו השמדת עצים ושיפוץ ספינות חלל ישנות) יחד עם היעדרות של הרבה תכונות חדשות שהובטחו (כמו מערכות אתוס לגזעים ואפשרות לאכלס ירחים ואסטרואידים, כדי שהשחקנים לא יהיו מוגבלים לכוכבים בלבד) והיעדרות של מיקרו-הנהלה או האופי הכללי והקסם של קודמיו. אחת הבעיות המשמעותיות הייתה הבינה המלאכותית העלובה (למרות ששוחררו טלאי עדכון לא רשמיים על ידי הקהילה ששיפרו מעט את הבינה). הבינה המלאכותית האוטומטית הייתה מאוד יעילה, ויכלה לשלוט כמעט בכל דבר, מה שגורם למשחק להיות קל יותר עם הוא עובד לבד.
אף אחד מצוותי הפיתוח המקוריים לא עבדו על המשחק.
מספר טלאים שנוצרו על ידי קהילת המעריצים עשו ניסו להכניס חלק מהתכונות החסרות ולתקן כמה מהבאגים שהיו במשחק, אפילו אחרי שני טלאים רשמיים ששוחררו על ידי Quicksilver, כדי להוסיף תוכן חדש.
פיתוח וביקורות > סיפור רקע

ב-Master of Orion III, השחקן מגלה שמה שנחשב להיות הכוכב של אנטראן ב-Master of Orion II היה למעשה רק בסיס שיגור, "קונג'אנן" (אנגלית:"ConJenn"). האנטראן נשארו פסיביים למשך  שנה 25 ואז חזרו והביאו 25 שנה קשות, הביסו את כל הגזעים של מגזר אוריון ושיעבדו אותם.
בכל אופן, אלף שנה מאוחר יותר, האנטראן נעלמו במסתוריות. נותרו שתי קבוצות: אלה שיושבים על הכוכב אנטראנס ואלה השולטים במגזר אוריון. האנטראן מפקחים על אוריון רואים כתבים על הקיר ומנתקים קשר עם אנטראנס. מתוך יהירות, הם הכריזו שהם ה-"אוריונים החדשים" (ניגוד ל-"אוריונים הקדומים"). עקב ציפייה למרד, האוריונים החדשים העניקו לשטחים הכבושים סנאט אוריוני חדש, שעמיד פני מנהיגות נאורה. חצי תריסר מהגזעים של המשחק הקודם אתגרו אותם, רק כדי להיות מובסים עד כדי הכחדה (מושבות מבודדות ופליטים של גזעים אלו ניתן למצוא בכל רחבי המגזר). גם שמועות שקריות על היורש הלגיטימי לכס של אוריון שופעות במשחק. בינתיים באנטראן, האנטראנס מנסים לפתח נשק שיביס את האוריונים החדשים הגחמניים; טפילים דמויי וירוס הידועים כ-"הקוצרים" (אנגלית:"Harvesters"). הם בורחים משליטה, אף על פי, שנהיו לגזע מתקדם בעל כוח חישה: האטקול, הקוצר זאטה.
כמו במשחק הקודם, ניתן לנצח במשחק בשלוש דרכים: להביס את כל הגזעים האחרים, להיות ראש הסנאט, או לגלות את חמשת האנטראן X - חלקי מידע אבודים של האנטראן שמכיל את סודות החיים.
Destiny (אלבום של הג'קסונים)

Destiny הוא אלבום האולפן השלוש עשרה של להקת הג'קסונים. האלבום, שיצא בדצמבר 1978, הוא האלבום השלישי שהוציאה הלהקה בחברת אפיק רקורדס. מכירות האלבום הגיעו לשני מיליון עותקים בארצות הברית ומספר זהה של עותקים שנמכרו ברחבי העולם. האחים קיבלו חופש אומנותי מוחלט בקביעת תוכני האלבום והם אף שימשו, לראשונה, כמפיקים בפועל.
זהו האלבום הראשון של הלהקה שזכה להכרה כאלבום פלטינה על ידי ה-RIAA. יציאת האלבום לוותה בסיבוב הופעות עולמי שנקרא "Destiny", כשם האלבום.
הפקה ומכירות

ההחלטה של חברי חמישיית הג'קסונים לעזוב את חברת התקליטים "מוטאון" התקבלה בשל רצונם של חברי הלהקה לקבל חופש יצירה אמנותי, דבר שלא התאפשר להם בחברה. לאחר שני אלבומי אולפן איפשרה חברת אפיק רקורדס, לראשונה, לחברי הלהקה שליטה מלאה על כתיבת התכנים והלחנים. מרבית החומרים הוקלטו באלבום הביתי של הלהקה באחוזת היינבורסט בה התגוררו. הקלטות האלבום הסתיימו בתוך חודשיים.
השיר "Blame It on the Boogie" נכתב על ידי מיק ג'קסון (ללא קשר משפחתי לג'גקסונים), זמר-יוצר אנגלי-גרמני, שהקליט במקביל גרסה משלו לשיר. הגרסה של הזמר צעדה במצעד הפזמונים הבריטי בחודשים ספטמבר-אוקטובר 1978, אך הגרסה של הלהקה היא זאת שזכתה להכרה ולהצלחה הגדולה. השיר יצא לאור כסינגל בחודש אוגוסט כהקדמה לאלבום והגיע בשיאו למקום השמיני במצעד הבריטי. השיר המצליח באלבום היה הסינגל השני "Shake Your Body (Down to the Ground)", שהגיע למקום השביעי במצעד הבילבורד הוט 100. האלבום הגיע למקום האחד עשר במצעד אלבומי הפופ של הבילבורד ולמקום השלישי במצעד אלבומי המוזיקה השחורה. האלבום הגיע למעמד של אלבום פלטינה, שהוענק לו על ידי ה-RIAA. למרות ההצלחות בתקופת מוטאון, זהו האלבום הראשון שזכה להכרה, שכן מוטאון סירבה לחשוף את נתוני המכירות של אלבומיה.
רשימת השירים

| מס' | שם | כותב(ים) | משך |
| --- | --- | --- | --- |
| 1. | Blame It on the Boogie  | מיק ג'קסון, דייוויד ג'קסון, אלמר קרון | 3:36 |
| 2. | Push Me Away  | הג'קסונים | 4:19 |
| 3. | Things I Do for You  | הג'קסונים | 4:05 |
| 4. | Shake Your Body (Down to the Ground)  | מייקל ג'קסון, רנדי ג'קסון | 8:00 |
| 5. | Destiny  | הג'קסונים | 4:55 |
| 6. | Bless His Soul  | הג'קסונים | 4:57 |
| 7. | All Night Dancin  | מייקל ג'קסון, רנדי ג'קסון | 6:11 |
| 8. | That's What You Get (For Being Polite)  | מייקל ג'קסון, רנדי ג'קסון | 4:57 |